Afgørelse truffet af Det Blandede EØS-udvalg

nr. 88/2002

af 25. juni 2002

om ændring af bilag XV (statsstøtte) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde, ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag XV til aftalen blev ændret ved afgørelse nr. 6/2001 truffet af Det Blandede EØS-udvalg den 31. januar 2001(1).

(2) Kommissionens forordning (EF) nr. 68/2001 af 12. januar 2001 om anvendelse af EF-traktatens artikel 87 og 88 på uddannelsesstøtte(2) skal indarbejdes i aftalen.

(3) Kommissionens forordning (EF) nr. 69/2001 af 12. januar 2001 om anvendelse af EF-traktatens artikel 87 og 88 på de minimis-støtte(3) skal indarbejdes i aftalen.

(4) Kommissionens forordning (EF) nr. 70/2001 af 12. januar 2001 om anvendelse af EF-traktatens artikel 87 og 88 på statsstøtte til små og mellemstore virksomheder(4) skal indarbejdes i aftalen -

TRUFFET FØLGENDE AFGØRELSE:

Artikel 1

Bilag XV til aftalen ændres således:

1) Følgende indsættes efter punkt 1c (Rådets forordning (EF) nr. 3094/95):

"Uddannelsesstøtte

1d. 32001 R 0068: Kommissionens forordning (EF) nr. 68/2001 af 12. januar 2001 om anvendelse af EF-traktatens artikel 87 og 88 på uddannelsesstøtte (EFT L 10 af 13.1.2001, s. 20).

Forordningens bestemmelser gælder i forbindelse med aftalen med følgende tilpasninger:

a) Udtrykket 'EF-traktatens artikel 87 og 88' erstattes med 'artikel 61 og 62 i EØS-aftalen'.

b) Udtrykket 'medlemsstat' erstattes med 'EF-medlemsstat eller EFTA-stat'. Udtrykket 'medlemsstater' erstattes med 'EF-medlemsstater eller EFTA-stater'.

c) Artikel 1 affattes således: 'Denne forordning gælder for støtte inden for alle sektorer, som er omfattet af artikel 61 til 64 i EØS-aftalen'.

d) I artikel 2, litra a), erstattes 'traktatens artikel 87, stk. 1' med 'artikel 61, stk. 1, i EØS-aftalen'.

e) I artikel 2, litra e), skal udtrykket 'eller Fællesskabet' ikke anvendes.

f) I artikel 3 erstattes udtrykket 'forenelig med fællesmarkedet' med 'forenelig med EØS-aftalen'.

g) I artikel 3 erstattes 'traktatens artikel 87, stk. 3' med 'artikel 61, stk. 3, i EØS-aftalen'. Udtrykket 'traktatens artikel 88, stk. 3' erstattes med 'artikel 1, stk. 3, i protokol 3 til tilsyns- og domstolsaftalen'.

h) I artikel 4, stk. 2 og 3, erstattes udtrykket 'traktatens artikel 87, stk. 3, litra c)' og 'traktatens artikel 87, stk. 3, litra a)' med henholdsvis 'artikel 61, stk. 3, litra c), i EØS-aftalen' og 'artikel 61, stk. 3, litra a), i EØS-aftalen'.

i) I artikel 4, stk. 6, litra b), erstattes 'registreret i Fællesskabet' med 'registreret i det område, som er omfattet af EØS-aftalen'.

j) I artikel 6, stk. 2, erstattes udtrykket 'statsstøtte som omhandlet i traktatens artikel 87, stk. 1' med 'statsstøtte som omhandlet i artikel 61, stk. 1, i EØS-aftalen'.

De minimis-støtte

1e. 32001 R 0069: Kommissionens forordning (EF) nr. 69/2001 af 12. januar 2001 om anvendelse af EF-traktatens artikel 87 og 88 på 'de minimis'-støtte (EFT L 10 af 13.1.2001, s. 30).

Forordningens bestemmelser gælder i forbindelse med aftalen med følgende tilpasninger:

a) Udtrykket 'EF-traktatens artikel 87 og 88' erstattes med 'artikel 61 og 62 i EØS-aftalen'.

b) Udtrykket 'medlemsstat' erstattes med 'EF-medlemsstat eller EFTA-stat'. Udtrykket 'medlemsstater' erstattes med 'EF-medlemsstater eller EFTA-stater'.

c) I artikel 1, første punktum, erstattes udtrykket 'alle sektorer' med 'alle sektorer omfattet af artikel 61 til 64 i EØS-aftalen'.

d) Artikel 1, litra a), erstattes af følgende:

'transportsektoren og aktiviteter vedrørende produktion, forarbejdning eller markedsføring af de produkter, der er anført i tillægget til dette bilag og henhører under aftalens anvendelsesområde'.

e) I artikel 2, stk. 1, erstattes 'traktatens artikel 87, stk. 1' og 'traktatens artikel 88, stk. 3' med henholdsvis 'artikel 61, stk. 1, i EØS-aftalen' og 'artikel 1, stk. 3, i protokol 3 til tilsyns- og domstolsaftalen'.

Støtte til små og mellemstore virksomheder

1f. 32001 R 0070: Kommissionens forordning (EF) nr. 70/2001 af 12. januar 2001 om anvendelse af EF-traktatens artikel 87 og 88 på statsstøtte til små og mellemstore virksomheder (EFT L 10 af 13.1.2001, s. 33).

Forordningens bestemmelser gælder i forbindelse med aftalen med følgende tilpasninger:

a) Udtrykket 'EF-traktatens artikel 87 og 88' erstattes med 'artikel 61 og 62 i EØS-aftalen'.

b) Udtrykket 'medlemsstat' erstattes med 'EF-medlemsstat eller EFTA-stat'. Udtrykket 'medlemsstater' erstattes med 'EF-medlemsstater eller EFTA-stater'.

c) Udtrykket 'Kommissionen' erstattes med 'den kompetente tilsynsmyndighed i henhold til artikel 62 i EØS-aftalen'.

d) Udtrykket 'traktatens artikel 87, stk. 1' erstattes med 'artikel 61, stk. 1, i EØS-aftalen'.

e) Udtrykket 'traktatens artikel 88, stk. 3' erstattes med 'artikel 1, stk. 3, i protokol 3 til tilsyns- og domstolsaftalen'.

f) I artikel 1, stk. 1, erstattes udtrykket 'Fællesskabets særlige forordninger eller direktiver, der er udstedt i henhold til EF-traktaten' med 'bestemmelser i henhold til EØS-aftalen'. Udtrykket 'alle sektorer' affattes 'alle sektorer omfattet af artikel 61 til 64 i EØS-aftalen'.

g) Artikel 1, stk. 2, litra a), erstattes med følgende:

'aktiviteter vedrørende produktion, forarbejdning eller markedsføring af de produkter, der er anført i tillægget til dette bilag og henhører under aftalens anvendelsesområde'.

h) I artikel 3 og 5 erstattes udtrykket 'forenelig med fællesmarkedet' med 'forenelig med EØS-aftalen'.

i) I artikel 4, stk. 3, erstattes udtrykket 'artikel 87, stk. 3, litra c)' med 'artikel 61, stk. 3, litra c), i EØS-aftalen'. Udtrykket 'artikel 87, stk. 3, litra a)' erstattes med 'artikel 61, stk. 3, litra a), i EØS-aftalen'."

2) Følgende indsættes i slutningen af bilag XV:

"TILLÆG

Fortegnelse over de produkter, der er anført i punkt 1e, litra d), og punkt 1f, litra g), i bilag XV

>TABELPOSITION>"

Artikel 2

Teksterne til forordning (EF) nr. 68/2001, (EF) nr. 69/2001 og (EF) nr. 70/2001 på islandsk og norsk, som offentliggøres i EØS-tillægget til De Europæiske Fællesskabers Tidende, er autentiske.

Artikel 3

Denne afgørelse træder i kraft den 26. juni 2002, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(5).

Artikel 4

Denne afgørelse offentliggøres i De Europæiske Fællesskabers Tidendes EØS-afsnit og EØS-tillæg.

Udfærdiget i Bruxelles, den 25. juni 2002.

På Det Blandede EØS-udvalgs vegne

P. Westerlund

Formand

(1) EFT L 66 af 8.3.2001, s. 48.

(2) EFT L 10 af 13.1.2001, s. 20.

(3) EFT L 10 af 13.1.2001, s. 30.

(4) EFT L 10 af 13.1.2001, s. 33.

(5) Forfatningsmæssige krav angivet.